《平陵寓居再逢寒食》
唐代·朱湾

几回江上泣途穷，每遇良辰叹转蓬。
火燧知从新节变，灰心还与故人同。
莫听黄鸟愁啼处，自有花开久客中。
贫病固应无挠事，但将怀抱醉春风。

作者简介：朱湾（约公元七六六年前后在世）字巨川，号沧洲子，西蜀人。生卒年均不详，约唐代宗大历初前后在世，唐代宗大历年间进士。性浪漫，好琴酒，放纵山水，不应徵辟。工诗，善于咏物。李勉镇永平，嘉其风操，厚币邀至，署为府中从事。日相谈讌，分逾骨肉。久之，尝谒湖州崔使君，不得志，以书作别，尽吐牢骚。遂归会稽山阴别业。湾著有诗集四卷，《新唐书艺文志》传于世。